КОМИ РЕСПУБЛИКАСА ЮРАЛЫСЬЛÖН
ИНДÖД

**«Коми Республикаса видз-му овмöс да сёян-юан министерство йылысь» Коми Республикаса Юралысьлöн 2009 во лöддза-номъя тöлысь 22 лунся 61 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса видз-му овмöс да сёян-юан министерство йылысь» Коми Республикаса Юралысьлöн 2009 во лöддза-номъя тöлысь 22 лунся 61 №-а Индöдö вежсьöмъяс содтöдын индöм серти.

2. Тайö Индöдыс вынсялö сійöс кырымалан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 23 лун

116 №

Коми Республикаса Юралысьлöн

2010 во моз тöлысь 23 лунся 116 №-а Индöд дорö

СОДТÖД

«Коми Республикаса видз-му овмöс да сёян-юан министерство йылысь» Коми Республикаса Юралысьлöн 2009 во лöддза-номъя тöлысь 22 лунся 61 №-а Индöдö пыртöм

 **ВЕЖСЬÖМЪЯС**

«Коми Республикаса видз-му овмöс да сёян-юан министерство йылысь» Коми Республикаса Юралысьлöн 2009 во лöддза-номъя тöлысь 22 лунся 61 №-а Индöдын:

Коми Республикаса видз-му овмöс да сёян-юан министерство йылысь положениеын, мый вынсьöдöма Индöдöн (содтöд):

1) 5.1 пунктын:

а) 14 подпунктын «звер-пöтка объектъяс видзöм да наöн вöдитчöм юкöнын.» кывъяс вежны «звер-пöтка объектъяс видзöм да наöн вöдитчöм юкöнын;» кывъясöн;

б) содтыны татшöм 15-17 подпунктъяс:

«15) видзöдö сы бöрся, кыдзи бюджетысь сьöм босьтысьяс, кодъяс серти Министерство лоö Коми Республикаса республиканскöй бюджетысь медшöр сьöм юклысьöн, кутчысьöны найöс сетöм вылö урчитöм корöмъясö;

16) урчитöм удж юкöнын котыртö да нуöдö сьöм серти ведомственнöй контроль;

17) аслас компетенцияын участвуйтö сёян-юан качестволы, безопасносьтлы да олысьяслöн дзоньвидзалунлы мониторинг котыртöм да нуöдöм кузя мероприятиеясын.»;

2) 5.4 пунктса 8 подпунктын «, медым бура вöдитчыны ёна дона племеннöй скöтöн» кывъяс вежны «, медым ышöдны бура вöдитчыны ёна дона племеннöй скöтöн» кывъясöн;

3) 5.5 пунктын:

а) 4 подпункт гижны тадзи:

«4) урчитöм пöрадок серти котыртö да нуöдö чери кыян участок сетöм йылысь сёрнитчöм кырымавны да промышленнöй, любительскöй да спортивнöй чери кыйны, вузалöм вылö чери рöдмöдны право вылö конкурсъяс, а сiдзжö дасьтö да кырымалö чери кыян участокъяс сетöм йылысь сёрнитчöмъяс;»;

б) содтыны татшöм выль 8-17 подпунктъяс:

«8) конкурснöй комиссияын участвуйтö промышленнöй, любительскöй да спортивнöй чери кыйöм вылö, а сiдзжö вузалöм могысь чери рöдмöдöм вылö чери кыян участок сетöм йылысь сёрнитчöм кырымавны право вылö конкурсъяс нуöдöмын, кутшöмъясöс нуöдö Чери кыйöм кузя федеральнöй агентство;

9) урчитöм пöрадок серти Чери кыйöм кузя федеральнöй агентствоö сетö Министерстволöн решениеяс да налöн кырымалöм сёрнитчöмъяс йылысь, мый подувъяс вылын сетсьö биологическöй ва ресурсъяс кыйöм (кутöм) вылö право, а сiдзжö татшöм сёрнитчöмъяс киритöм йылысь документъясöн юöр, медым пыртны чери овмöс нуöдан государственнöй реестрö;

10) лöсьöдö чери овмöс нуöдöмын мутасса сöвет, вынсьöдö сылысь составсö да удж нуöдан пöрадоксö, котыртö да нуöдö сöветлысь заседаниеяс;

11) участвуйтö комиссиялöн уджын сы кузя, медым нуöдны учёт чери рöдмöдан прöдукция серти, кутшöмъясöс лэдзöны Коми Республикаса естесственнöй тыясö да ва видзанiнъясö Россия Федерация мутасса орагнизацияяс;

12) сетö да аннулируйтö вöралан билетъяс, регистрируйтö вöралан билетъяссö государственнöй вöралан овмöсса реестрын;

13) примитö вöралан овмöсса артмöдчöм кырымавны право вылö аукцион нуöдöм йылысь решение, индö аукцион предметлысь медводдза донсö (вöралан овмöсса артмöдчöм кырымалöм вылö медводдза дон), а сiдзжö сьöм ыдждасö, мыйта колö, медым заявкаыс участвуйтыс аукционын, да вöралан овмöсса артмöдчöмлысь колана условиеяссö;

14) законодательствоöн урчитöм пöрадок серти кырымалö вöралан овмöсса артмöдчöмъяс;

15) законодательствоöн урчитöм пöрадок серти нуöдö вöралöм бöрся государственнöй контроль да дöзьöр;

16) лöсьöдö да вынсьöдö вöралан ресурсъяс кыйны позяна нормасö на серти, кодъяс вылö кыян лимитсö абу индöма, да вöралан угоддьööн вöдитчан нормасö;

17) индö уджсикас лыддьöг, кор эм право ньöбны нарезнöй стволöн вöралан лыйсян öружие;»;

в) 8-27 подпунктъяс лöсялöмöн лыддьыны 18-37 подпунктъясöн:

4) 5.6 пунктын:

а) 10 подпунктын «урчитöм кадö ыстö вочакывъяс.» кывъяс вежны «урчитöм кадö ыстö вочакывъяс;» кывъясöн;

б) содтыны татшöм 11-13 подпунктъяс:

«11) Коми Республика мутасын аслас компетенцияын котыртö да нуöдö терроризм да экстремизм öлöдан, на вöсна артмöм колясъяс бырöдан мероприятиеяс Коми Республикаын терроризмлы паныд удж нуöдысь комиссиялöн решениеяс серти;

12) урчитöм пöрадок серти Коми Республикаса государственнöй власьт мукöд органкöд öтув примитö Коми Республикаö воöм суйöрсайса делегацияясöс;

13) законодательство серти Министерстволöн уджын лоöм архив документъяссö комплектуйтö, видзö, налы учёт нуöдö да наöн вöдитчö.».

Исакова 4 086 пас